CELEX: 62014TA0515
Language: sk
Date: 2015-11-12 00:00:00
Title: Spojené veci T-515/14 P a T-516/14 P: Rozsudok Všeobecného súdu z 12. novembra 2015 – Alexandrou/Komisia („Odvolanie — Verejná služba — Prijímanie — Oznámenia o výberovom konaní EPSO/AD/231/12 — Nepripustenie k hodnotiacim skúškam — Povinnosť odôvodnenia — Prístup k dokumentom — Zamietnutie žiadosti o prístup k otázkam s možnosťou výberu z viacerých odpovedí, ktoré boli uvedené v testoch — Tajnosť rokovania výberovej komisie — Nariadenie (ES) č. 1049/2001 — Rozsah právomocí Súdu pre verejnú službu — Článok 270 ZFEÚ — Pojem ‚akt spôsobujúci ujmu‘ — Článok 90, ods. 2 rokovacieho poriadku“)

11.1.2016   
            
            
               SK
            
            
               Úradný vestník Európskej únie
            
            
               C 7/25
            
         Rozsudok Všeobecného súdu z 12. novembra 2015 – Alexandrou/Komisia
   (Spojené veci T-515/14 P a T-516/14 P) (1)
   
   ((„Odvolanie - Verejná služba - Prijímanie - Oznámenia o výberovom konaní EPSO/AD/231/12 - Nepripustenie k hodnotiacim skúškam - Povinnosť odôvodnenia - Prístup k dokumentom - Zamietnutie žiadosti o prístup k otázkam s možnosťou výberu z viacerých odpovedí, ktoré boli uvedené v testoch - Tajnosť rokovania výberovej komisie - Nariadenie (ES) č. 1049/2001 - Rozsah právomocí Súdu pre verejnú službu - Článok 270 ZFEÚ - Pojem ‚akt spôsobujúci ujmu‘ - Článok 90, ods. 2 rokovacieho poriadku“))
   (2016/C 007/34)
   Jazyk konania: francúzština
   
      Účastníci konania
   
   
      Odvolateľ: Christodoulos Alexandrou (Luxemburg, Luxembursko) (v zastúpení: R. Duta, advokát)
   
      Ďalší účastník konania: Európska komisia (v zastúpení: J. Currall a G. Gattinara, splnomocnení zástupcovia)
   
      Predmet veci
   
   Dve odvolania podané proti rozsudkom Súdu pre verejnú službu Európskej Únie (tretia komora) zo 14. mája 2014, Alexandrou/Komisia, (F-34/13, Zb. VS, EU:F:2014:93 a F-140/12, Zb. VS EU:F:2014:94), smerujúce k zrušeniu týchto rozsudkov
   
      Výrok rozsudku
   
   
               1.
            
            
               Odvolanie vo veci T–516/14 P sa zamieta.
            
         
               2.
            
            
               Vo veci T–515/14 P sa rozsudok Súdu pre verejnú službu zo 14. mája 2014, Alexandrou/Komisia (F–34/13) čiastočne zrušuje v rozsahu, v akom:
               
                           —
                        
                        
                           sa nevysporiadal s prvým žalobným dôvodom v časti týkajúcej sa nedostatočného odôvodnenia, keďže boli dané zvláštne okolnosti odôvodňujúce to, aby boli pánovi Christodoulosovi Alexandrou sprístupnené otázky,
                        
                     
                           —
                        
                        
                           zamietol štvrtý žalobný dôvod.
                        
                     
         
               3.
            
            
               V zostávajúcej časti sa odvolanie vo veci T–515/14 P zamieta.
            
         
               4.
            
            
               Žaloba vo veci F–34/13 sa zamieta v rozsahu, v akom je založená, jednak, na nedostatku odôvodnenia napadnutého rozhodnutia, v ktorom sa pán Alexandrou odvoláva na zvláštne okolnosti odôvodňujúce jeho prístup k predmetným otázkam, a jednak na žalobnom dôvode, založenom na porušení práva na spravodlivý proces, alternatívne, na účinnú nápravu.
            
         
               5.
            
            
               Vo veci T–516/14 P znáša každý z účastníkov konania svoje vlastné trovy konania.
            
         
               6.
            
            
               Vo veci T–515/14 P znáša každý z účastníkov konania svoje vlastné trovy konania.
            
         
      (1)  Ú. v. EÚ C 292, 1.9.2014.